b'\n_START_ARTICLE_\nMohr-Westphals vekt\n_START_PARAGRAPH_\nMohr-Westphals vekt er et instrument som ble brukt til \xc3\xa5 bestemme spesifikk vekt (tetthet) i v\xc3\xa6sker, og s\xc3\xa6rlig i galeniske preparater, i apotek._NEWLINE_Bruken av Mohr-Westphals vekt beror p\xc3\xa5 at legemer som er nedsenket i en v\xc3\xa6ske, har en oppdrift som er lik vekten av den fortrengte v\xc3\xa6skemengde._NEWLINE_Vekten har en ulikarmet vektstang, hvor den h\xc3\xb8yre arm, bjelken, er delt inn i 10 like store deler, merket med like s\xc3\xa5 mange hakk. Til vekten h\xc3\xb8rer et senkelegeme og ryttere (V-formede lodd) hvis masser forholder seg som _NEWLINE_1\xc2\xa0: 1/10\xc2\xa0: 1/100\xc2\xa0: 1/1\xc2\xa0000 og representerer enheter eller desimaler av massefylden. Senkelegemet best\xc3\xa5r av glass og er laget som et termometer. Det er festet i en tynn platinatr\xc3\xa5d forsynt med l\xc3\xb8kke, slik at det kan henges p\xc3\xa5 kroken ytterst til h\xc3\xb8yre p\xc3\xa5 bjelken. N\xc3\xa5r senkelegemet senkes ned i en v\xc3\xa6ske, vil det tilsynelatende bli lettere. Tapet i vekt oppheves ved \xc3\xa5 henge ryttere p\xc3\xa5 bjelken._NEWLINE_Rytterne representerer ikke noen bestemt vekt, men vekten av det st\xc3\xb8rste av dem er likes\xc3\xa5 stor som den oppdrift, senkelegemet viser ved \xc3\xa5 senkes i vann ved alminnelig temperatur._NEWLINE_Den st\xc3\xb8rste rytter angir, hvis den henges p\xc3\xa5 kroken, hvor senkelegemet er opphengt, spesifikk vekt, og hvis den anbringes i et hakk p\xc3\xa5 bjelken et desimal av spesifikk vekt; man kan s\xc3\xa5ledes godt anvende begge de st\xc3\xb8rste ryttere p\xc3\xa5 en gang. De to andre ryttere som benyttes, veier 1:10 eller 1:100 s\xc3\xa5 mye som de store og angir derfor 2. 3. desimal av spesifikk vekt'